CELEX: 32007R0324
Language: et
Date: 2007-03-23 00:00:00
Title: Komisjoni määrus (EÜ) nr 324/2007, 23. märts 2007 , teatavate kaupade klassifitseerimise kohta kombineeritud nomenklatuuris

27.3.2007   
            
            
               ET
            
            
               Euroopa Liidu Teataja
            
            
               L 85/5
            
         
      KOMISJONI MÄÄRUS (EÜ) nr 324/2007,
   23. märts 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub 20. päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 129/2007 (ELT L 56, 23.2.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kolm järgmist eset on jaemüügiks kokku pandud:
                           
                        
               
                   
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6.
                  Neid kolme eset ei saa käsitleda “jaekaubanduseks mõeldud komplektina esitatud kaupadena” üldreegli 3 b tähenduses, sest need ei ole kokku pandud mingiks erivajaduseks või konkreetseks tegevuseks.
               
            
                  
                              a)
                           
                           
                              läbipaistvast plastkilest kott tekstiilkäepideme ja takjakinnisega;
                           
                        
               
                  4202 22 10
               
               
                  Klassifikatsioon määratakse kindlaks CN-koodide 4202, 4202 22 ja 4202 22 10 sõnastusega.
                  Grupi 95 märkuse 1 d kohaselt ei kuulu spordikotid ja muud mahutid rubriigist 4202, 4303 või 4304 ilmselgelt sellesse gruppi.
               
            
                  
                              b)
                           
                           
                              pappkaantega lasteraamat, milles on 16-leheküljeline lugu värvipiltidega igal leheküljel;
                           
                        
               
                  4901 99 00
               
               
                  Klassifikatsioon määratakse kindlaks CN-koodide 4901 ja 4901 99 00 sõnastusega.
                  Toode ei ole rubriigi 4903 laste pildiraamat, kuna see on pidev jutt. Seda loetakse trükitud teksti tõttu raamatuks.
               
            
                  
                              c)
                           
                           
                              inimest kujutav nukk, mis kannab raamatus esitatud loole vastavat riietust. Nukk ei ole raamatu külge kinnitatud ning seetõttu saab sellega mängida ka raamatut kasutamata.
                           
                        
               
                  9503 00 21
               
               
                  Klassifikatsioon määratakse kindlaks CN-koodide 9503 00 ja 9503 00 21 sõnastusega.
               
            
                  
                              2.
                           
                           
                              Ühele mängijale mõeldud patareitoitega pihuelektronseade plastkorpuses, millel on vedelkristallkuvar (LCD) ja sisestusnupud.
                              Toode sisaldab üle miljoni erineva raskusastmega sudokumõistatust.
                              Kuvar on jagatud üheksast sektorist koosnevaks ruutvõrgustikuks, millest igaüks sisaldab 3 × 3 ruutu. Tühjad ruudud tuleb täita nii, et igas reas, tulbas ja sektoris esineksid numbrid 1–9 ainult korra.
                              Seadmel on ajafunktsioon, mis muu hulgas näitab käimasolevale mängule kulunud aega.
                           
                        
               
                  9504 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9504, 9504 90 ja 9504 90 90 sõnastusega.
                  Toode on mäng ainult ühele mängijale. Sellel on elektrooniline kuvar ja see treenib mängija vaimset võimekust.
                  Pidades silmas tehnilisi näitajaid (elektrooniline seade) ning oma võistlusmomendi tõttu (nt mäng fiktiivse vastasega) on seade midagi enamat kui rubriiki 9503 kuuluv mosaiikpilt (pusle) või mänguasi.
                  Seetõttu klassifitseeritakse toode nuputamismänguna rubriiki 9504.